open-index/open-wikipedia-markdown huggingface dataset:
Rad Slovenského národného povstania

**Rad Slovenského národného povstania** (skrátene tiež **Rad SNP**, niekedy písané aj ako *Rád Slovenského národného povstania*), bolo československé štátne vyznamenanie. Bolo udeľované od augusta 1945 do júla 1949, respektíve jednorazovo aj v roku 1964, osobnostiam (a neskôr aj obciam), ktoré sa zaslúžili o odboj a vlastné Slovenské národné povstanie.

## História vyznamenania
náhľad|vpravo|Rad Slovenského národného povstania 2. triedy
Rad zriadila 23. augusta 1945 Slovenská národná rada svojím nariadením č. 102/1945 Zbierky nariadení SNR. Mal byť udeľovaný osobnostiam, ktoré sa zaslúžili o odboj a vlastné Slovenské národné povstanie. Vládne nariadenie z 18. januára 1949 umožnilo Rad SNP udeľovať aj cudzincom a kolektívom. Až do 15. apríla 1948 Rad SNP udeľovalo predsedníctvo Slovenskej národnej rady (po podpise druhej pražskej dohody 11. apríla 1946 mu ale bolo odňaté právo udeľovať rad cudzincom), potom na základe *„Zákona 55/1948, kterým se mění a doplňuje zákon ze dne 21. října 1936, č. 268 Sb., o řádech a titulech“* prezident Československa.

## Poznámka


## Referencie

## Externé odkazy
* Rad Slovenského národného povstania na vyznamenani.net

## Iné projekty

## Zdroj

Kategória:Slovenské národné povstanie
Kategória:Slovenské rady a vyznamenania
Churro

náhľad|Churros poliate čokoládou
**Churro** [vyslov: čuro] (v množnom čísle **churros**, iné názvy: **tejeringos**, **porras** alebo **calientes**) je pečivo podobné šiškám, rozšířené na Pyrenejskom polostrove a v Latinskej Amerike. Pripravuje sa z preosiatej pšeničnej múky, vody, olivového alebo slnečnicového oleja, cukru a soli, z ktorých sa vypracuje odpalované cesto. Cestom sa naplní valec s piestom a tryskou nazývaný *churrero* a z neho sa vytláčajú tyčinky alebo špirály s hviezdicovitým prierezom, ktoré sa rýchlo osmažia na rozpálenom oleji do zlatista. Pozdĺžne vrúbky zvyšujú pomer povrchu k objemu a uľahčujú tak preprážanie. Jedlo sa tiež podľa nich volá, pretože pripomínajú rohy ovce plemena churra. 

Churros sa konzumujú horúce a chrumkavé, obalené v cukre so škoricou, prípadne poliate čokoládou alebo karamelom alebo plnené krémom dulce de leche. Zvyčajne sa podávajú s horúcou čokoládou, bielou kávou alebo mexickým kukuričným nápojom, do ktorých si stravníci jednotlivé kúsky pečiva namáčajú. Churros sú tradičným zimným pokrmom, obľúbeným ako pohostenie pri novoročných raňajkách alebo celkovo po prebdenej noci. Čerstvo pripravené sa tiež predávajú v pouličných stánkoch alebo v špecializovaných reštauráciách *churrerías*.

Podľa legendy churro pochádza z čínskej kuchyne čínskeho pokrmu jou-tchiao a do Európy ich priniesli portugalskí námorníci. Vďaka nenáročnosti na suroviny a rýchlej príprave na otvorenom ohni si ich obľúbili najmä pastieri.

## Referencie

## Iné projekty

## Zdroj

Kategória:Chlieb a pečivo
Kategória:Dezerty
Kategória:Múčne jedlá
Kategória:Španielska kuchyňa
Kategória:Francúzska kuchyňa
Kategória:Portugalská kuchyňa
Kategória:Čilská kuchyňa
Kategória:Mexická kuchyňa
Kategória:Brazílska kuchyňa
Sando (rozlišovacia stránka)

**Sando** môže byť:

* japonský typ sladkého alebo slaného sendviča, pozri sando (sendvič)
* obec v Španielsku, pozri Sando (Salamanca)
* austrálsky komediálny televízny seriál z roku 2018, pozri Sando (seriál)
* japonské meno pre fiktívnu postavu, pokémona (ang. *Sandshrew*)
* filipínsky termín pre tielko bez rukávov
Sando

[náhľad|[Kacu-sando]]
[náhľad|[Furúcu-sando]]
**Sando** () je japonský typ sladkého alebo slaného sendviča, ktorý sa vyrába z mliečneho chleba šokupan plneného bravčovými rezňami, vajíčkami alebo ovocím.

## História
História sendviča sando siaha až do obdobia Meidži, keď sa Japonsko otvorilo západnému svetu. Tento sendvič, ktorý v 19. storočí zaviedli Briti, sa rýchlo vyvíjal a prispôsoboval miestnym chutiam a ingredienciám.

## Variácie
* kacu-sando () – sendvič s bravčovými rezňami
* tamagojaki-sando () – sendvič s japonskou omeletou (*tamagojaki*)
* furúcu-sando () – sendvič s ovocím a šľahačkou

## Referencie

Kategória:Japonská kuchyňa
Fabrice Luchini

**Fabrice Luchini** (* 1. november 1951, Paríž) je francúzsky herec. Za svoju kariéru hral vo viacerých snímkach filmára Erica Rohmera. Luchini pochádzal z rodiny talianskych prisťahovalcov.

## Životopis
Fabrice Luchini sa narodil v roku 1951 v Paríži. V roku 1969 si ho všimol vášnivý milovník literatúry Philippe Labro, ktorý mu ponúkol prvú rolu vo filme *Tout peut arriver*. Neskôr Luchini hral v hre *Le Genou de Claire* od Érica Rohmera, vďaka ktorej sa stal jeho obľúbeným hercom, a zároveň objavil divadlo, keď sa zapísal na hodiny k Jeanovi-Laurentovi Cochetovi. V 70. rokoch stvárnil vo viacerých filmoch rôznrodé vedľajšie úlohy. Za viac ako 50 rokov kariéry hral vo viac ako 80 filmoch s mnohými režisérmi, vrátane filmárov ako François Ozon, Cédric Klapisch, Claude Lelouch, Alexandre de la Patellière, Matthieu Delaporte, Christophe Honoré či Christiana Vincenta, ktorý ho v snímke *La Discrète* (1990) odhalil širokej verejnosti. Svoju prvú knihu *Comédie française, ça a début comme ça* (dosl. Francúzska komédia, Takto sa to začalo) vydal u vydavateľstva Flammarion v roku 2016. Ide o príbeh života zasväteného literatúre, za ktorý získal cenu Prix de la Coupole. Luchini je predovšetkým divadelný herec, ktorý hral v dielach významných autorov, medzi ktorými boli aj Samuel Beckett, Williama Shakespeara, Gustave Flaubert, Sacha Guitry alebo Louisa-Ferdinanda Célina. Režíroval aj divadelné hry autorov La Fontaine, Nietzscheho, Baudelaira, Molièra, Rimbauda, Huga. V niektorých divadelných hrách ho režírovali napr. Bernard Stora, Laurent Terzieff či Maurice Bénichou.

## Filmografia (výber)

## Referencie

## Iné projekty

## Externé odkazy
* Oficiálny web 
* 
* 
* 
* 

Kategória:Francúzski filmoví herci
Kategória:Francúzski televízni herci
Kategória:Francúzski divadelní herci
Kategória:Osobnosti z Paríža
Kategória:Rozprávači audiokníh
Burrata

náhľad|Burrata di bufala s plátkami paradajok
**Burrata** je taliansky syr z kravského (občasne byvolieho) mlieka pochádzajúci z apúlskeho mesta Andria, ktorý sa vyrába z mozzarelly a smotany. Vonkajší obal je tvorený pevným syrom, zatiaľ čo vnútro obsahuje stracciatellu a zrazenú smotanu, čo mu dodáva nezvyčajnú, mäkkú textúru. Je to špecialita regiónu Apúlia na juhu Talianska.

## História
Burrata je mliečny výrobok z plošiny Murge v Apúlii na juhu Talianska. Vyrába sa z kravského mlieka, syridla a smotany a jej pôvod môže siahať až do roku 1900, kedy bola vyrobená na farme bratov Bianchinovcov (Lorenza a Vincenza) v meste Andria. Novšie záznamy ukazujú, že Lorenzo Bianchino z farmy Piana Padura tento produkt prvýkrát vyvinul v roku 1956.

V novembri 2016 sa syr burrata di Andria stal výrobkom chráneného zemepisného označenia (CHZO). Aby sa syr kvalifikoval ako burrata di Andria, všetky operácie, od spracovania surovín až po výrobu hotového výrobku, sa museli vykonávať vo vymedzenej zemepisnej oblasti regiónu Apúlia.

Burrata, ktorá sa etablovala ako remeselný syr, si udržala status prémiového produktu aj po tom, čo sa začala komerčne vyrábať v továrňach po celej Apúlii.

## Výroba

Burrata sa pripravuje podobne ako mozzarella a množstvo iných syrov, pričom sa na zrážanie teplého mlieka používa syridlo. Na rozdiel od iných syrov sa však čerstvá mozzarella ponára do horúcej srvátky alebo mierne osolenej vody, miesi a ťahá, aby sa vytvorili elastické vlákna (*[[pasta filata]]*) a potom sa tvaruje.

Pri príprave burraty sa ešte horúci syr vyformuje do vrecka, ktoré sa potom naplní zvyškami mozzarelly a pred uzavretím sa navrch naleje čerstvá smotana. Hotová burrata sa tradične zabalí do listov asphodelu, zviaže sa do uzla podobného brioške a navlhčí sa srvátkou.

Keďže burrata sa dobre neskladuje ani v chladničke, odporúča sa ju spotrebovať ihneď, kým je ešte čerstvá.

## Referencie

## Zdroj

Kategória:Syry
Kategória:Talianska kuchyňa
Kostol svätého Františka Xaverského (Prešov)

náhľad|Kostol svätého Františka Xaverského
**Kostol** **sv. Františka Xaverského** je slovenský rímskokatolícky filiálny kostol. Nachádza sa v Šalgovíku, ktorý je mestskou časťou Prešova

Je filiálnym kostolom Farnosti Krista Kráľa, Prešov – Sekčov, ktorá patrí pod dekanát Prešov – stred v Košickej arcidiecéze. 

## Referencie

Kategória:Kostoly v Prešove
Kategória:Kostoly zasvätené svätému Františkovi Xaverskému na Slovensku
Kategória:Rímskokatolícke kostoly na Slovensku
Ivankovo kale

**Ivankovo kale** môže byť:

* v Bulharsku:
** lokalita pri meste Kričim; pozri Ivankovo kale (lokalita)
** pevnosť pri meste Kričim; pozri Ivankovo kale (pevnosť)
Asenova pevnosť (rozlišovacia stránka)

**Asenova pevnosť** môže byť:

* pevnosť v Bulharsku:
** pri meste Asenovgrad; pozri Asenova pevnosť
** pri meste Kričim; pozri Ivankovo kale (pevnosť)
Kostol svätého Františka Xaverského

**Kostol svätého Františka Xaverského** môže byť:

### Slovensko
* Katedrála svätého Františka Xaverského (Banská Bystrica)
* Kostol svätého Františka Xaverského (Nitra)
* Kostol svätého Františka Xaverského (Prešov)
* Kostol svätého Františka Xaverského (Skalica)
* Kostol svätého Františka Xaverského (Trenčín)

### Austrália
* Kostol svätého Františka Xaverského (Goodna)

### Belgicko
* Kostol svätého Františka Xaverského (Anderlecht)

### Česko
* Kostol svätých Ignáca z Loyoly a Františka Xaverského (Březnice)
* Kostol svätého Františka Xaverského (Bělá u Děčína)
* Kostol svätého Františka Xaverského (Opařany)
* Kostol svätého Františka Xaverského (Plaveč)
* Kostol svätého Františka Xaverského (Uherské Hradiště)

### Čína
* Kostol svätého Františka Xaverského (Šanghaj)

### Francúzsko
* Kostol svätého Františka Xaverského (Besançon)
* Kostol svätého Františka Xaverského (Monticello)
* Kostol svätého Františka Xaverského (Paríž)

### Holandsko
* Kostol svätého Františka Xaverského (Amersfoort)
* De Krijtberg

### Írsko
* Kostol svätého Františka Xaverského (Dublin)

### Japonsko
* Kostol svätého Františka Xaverského (Jamaguči)

### Litva
* Kostol svätého Františka Xaverského (Kaunas)

### Nemecko
* Kostol svätého Františka Xaverského (Drážďany)
* Kostol svätého Františka Xaverského (Düsseldorf)
* Kostol svätého Františka Xaverského (Eilenburg)
* Kostol svätého Františka Xaverského (Eitorf)
* Kostol svätého Františka Xaverského (Mníchov)
* Kostol svätého Františka Xaverského (Oberhaid)
* Kostol svätého Františka Xaverského (Paderborn)
* Kostol svätého Františka Xaverského (Roth bei Prüm)
* Kostol svätého Františka Xaverského (Thyrnau)
* Kostol svätého Františka Xaverského (Unseburg)
* Kostol svätého Františka Xaverského (Ursensollen)

### Rakúsko
* Kostol svätého Františka Xaverského (Leoben)
* Kostol svätého Františka Xaverského (Lochau)
* Kostol svätého Františka Xaverského (Mannsdorf an der Donau)
* Kostol svätého Františka Xaverského (Sulzberg)
* Kostol svätého Františka Xaverského (Wolkersdorf im Weinviertel)

### Spojené kráľovstvo
* Kostol svätého Františka Xaverského (Hereford)
* Kostol svätého Františka Xaverského (Liverpool)

### Spojené štáty americké
* Kostol svätého Františka Xaverského (Baltimore)
* Kostol svätého Františka Xaverského (Benson)
* Kostol svätého Františka Xaverského (Brooklyn)
* Kostol svätého Františka Xaverského (Bronx)
* Kostol svätého Františka Xaverského (Cincinnati)
* Kostol svätého Františka Xaverského (Grand Marais)
* Kostol svätého Františka Xaverského (Missoula)
* Kostol svätého Františka Xaverského (Mobile)
* Kostol svätého Františka Xaverského (Manhattan)
* Kostol svätého Františka Xaverského (Parkersburg)
* Kostol svätého Františka Xaverského (Warwick)
* Kostol svätého Františka Xaverského (Winooski)

### Taliansko
* Oratórium svätého Františka Xaverského
* Kostol svätého Františka Xaverského (Palermo)
* Kostol svätého Františka Xaverského v Garbatelle

### Vietnam
* Kostol svätého Františka Xaverského (Hočiminovo Mesto)

František Xaverský
Mraznica (prítok Hradeckého potoka)

**Mraznica** je vodný tok v pohorí Vtáčnik a v Hornonitrianskej kotline na území okresu Prievidza. Je to ľavostranný prítok Hradeckého potoka v povodí Handlovky s dĺžkou približne 5,4 km a je tokom VI. rádu. 

## Priebeh toku
Potok pramení na severnom okraji pohoria Vtáčnik, v geomorfologickom podcelku Vysoký Vtáčnik, na západných svahoch hrebeňa Margita (), v nadmorskej výške približne  Prameň sa nachádza v lesnom poraste v lokalite Stará seč, odkiaľ tečie severným smerom. Preteká malou vodnou plochou a onedlho priberá menší ľavostranný prítok. Stáča sa na severozápad, priberá menšie pravostranné prítoky a oblasťou Veľkolehôtčanských lúk s mnohými chatami pokračuje nevýraznou dolinou k Veľkej Lehôtke. V strednej časti opúšťa pohorie Vtáčnik a vteká do Hornonitrianskej kotliny a jej podcelku Prievidzská kotlina. Dočasne západným smerom pokračuje intravilánom Veľkej Lehôtky, miestnej časti Prievidze, kde priberá malý ľavostranný prítok. Opätovne sa stáča na severozápad a zvlnenou krajinou smeruje k mestu Prievidza, lemovaná pásmom pobrežného porastu. Na dolom toku priberá krátky pravostranný prítok a onedlho napája menšiu sústavu vodných nádrží. Podteká hlavnú cestu I/9 a v lokalite Pod Banskou, na okraji Prievidze, sa v nadmorskej výške približne  vlieva ľavostranne do Hradeckého potoka, prítoku rieky Handlovky. Potok patrí do širšieho povodia rieky Váh. 

Potok pramení a preteká iba katastrálnym územím mesta Prievidza v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Vtáčnik, Vysoký Vtáčnik
* Hornonitrianska kotlina, Prievidzská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Vtáčniku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Prievidza
Javor v Žiline

**Javor v Žiline** je javor cukrový, ktorý sa nachádza na Sokolovskej ulici v Žiline. Je chránený od 22. apríla 1982 nariadením ONV v Žiline a novelizáciou KÚ v Žiline podľa *Všeobecne záväznej vyhlášky KÚ v Žiline č.5/1996* zo 17. decembra 1996 pre svoju zdravotne-hygienickú funkciu. Je to jediný starší exemplár svojho druhu v okrese Žilina. Je v správe štátnej ochrany prírody NP Malá Fatra.

## Základné údaje

## Referencie

## Pozri aj
* Zoznam chránených stromov na Slovensku

## Iné projekty

Kategória:Chránené stromy na Slovensku
Kategória:Žilina
Kategória:Chránené stromy v Žilinskom kraji
Stromy v obci Batizovce

**Stromy v obci Batizovce** sú lipy malolisté, ktoré sa nachádzajú okolo rímskokatolíckeho kostola v Batizovciach. Sú chránené od 11. júla 1975 uznesením rady ONV v Poprade a poslednou novelizáciou Okresného úradu v Prešove podľa *Vyhlášky Okresného úradu Prešov č.16/2024* z 12. februára 2024 pre svoj estetický a kultúrny význam. Sú v správe TANAPu.

## Základné údaje

## Referencie

## Pozri aj
* Zoznam chránených stromov na Slovensku

Kategória:Chránené stromy na Slovensku
Kategória:Batizovce
Kategória:Chránené stromy v Prešovskom kraji
Kategória:Chránené lipy na Slovensku
Bardot

**Bardot** môže byť:

* priezvisko francúzskej herečky Brigitte Bardot
* debutový album Brigitte Bardot, pozri Bardot (album)
* francúzsky seriál z roku 2023, pozri Bardot (miniséria)
* francúzsky dokument z roku 2025, pozri Bardot (dokument)
* austrálska módna značka, pozri Bardot (módna značka)
Bardot (miniséria)

***Bardot*** je francúzska miniséria z roku 2023, ktorú režírovali Christopher Thompson a Danièle Thompson. Hlavnú úlohu v šesťdielnom biografickom seriáli o Brigitte Bardotovej stvárnila Julia de Nunez. Miniséria bola vysielaná vo Francúzsku na stanici France 2 od 8. mája 2023.

Jednotlivé diely sledujú životný príbeh Brigitte Bardotovej v povojnovom Francúzsku v rokoch 1949 až 1959. Tvorcovia počas projektu spolupracovali s kostýmovou výtvarníčkou Marylin Fitoussi.

## Herecké obsadenie
* Julia de NunezBrigitte Bardot
* Lou GableMijanou Bardot
* Victor BelmondoRoger Vadim
* Yvan AttalRaoul Lévy
* Anne Le NyOlga Horstig
* Laure MarsacChristine Gouze-Rénal
* Louis-Do de LencquesaingHenri-Georges Clouzot
* Caroline GayVéra Clouzot
* Charles ClémentMarc Allégret
* Noham EdjeJean-Louis Trintignant
* Oscar LesageJacques Charrier
* Jules BenchetritSami Frey
* César ChouraquiChristian Marquand
* Mikaël MittelstadtGilbert Bécaud
* Fabian WolfromSacha Distel
* Laurent StockerPierre Lazareff
* Nicolas BeaucaireJean Cau
* Ludmilla MakowskiStéphane Audran
* Crystal Shepherd-CrossHélène Lazareff
* Xavier LemaîtreGeorges Cravenne
* Bruno PaviotFrançois Mitterrand

## Natáčanie
Natáčanie seriálu prebiehalo od konca februára do polovice júna 2022 medzi Parížom a regiónom Saint-Tropez.

## Epizódy

## Referencie

## Externé odkazy

* 
* 

* 

Kategória:Francúzske televízne seriály
Kategória:Televízne seriály z roku 2023
Moštenica (potok)

**Moštenica** je vodný tok v pohorí Vtáčnik a v Hornonitrianskej kotline na území okresu Prievidza. Je to ľavostranný prítok Handlovky v povodí rieky Nitry s dĺžkou približne 6,3 km a je tokom V. rádu. 

## Priebeh toku
Potok pramení na severnom okraji pohoria Vtáčnik, v geomorfologickom podcelku Vysoký Vtáčnik, na západných svahoch vrchu Malinovec (), v nadmorskej výške približne  Prameň sa nachádza v lesnom poraste v lokalite Markušové, odkiaľ tečie severozápadným smerom. Zakrátko opúšťa pohorie Vtáčnik a vteká do Hornonitrianskej kotliny a jej podcelku Prievidzská kotlina. Stáča sa západným smerom a pokračuje severnou časťou lokality Ploštiny, kde priberá menší ľavostranný prítok. V oblasti rekreačnej oblasti Púšť priberá ďalšie menšie prítoky a popri chatách v lokalite Borina pozvoľne klesá do kotliny. Podteká železničnú vlečku do bane v Cigli a opúšťa zalesnenú oblasť. Križuje hlavnú cestu I/9 a na okraji priemyselnej časti Prievidze priberá najskôr menší, následne aj významný ľavostranný prítok Hlinky. Na dolnom toku lemuje okraj mesta, kde križuje prievidzskú nákladnú stanicu, pri ktorej priberá menší pravostranný prítok a krátko nato sa v nadmorskej výške približne  vlieva ľavostranne do rieky Handlovka. Potok patrí do širšieho povodia rieky Váh. 

Potok pramení a preteká iba katastrálnym územím mesta Prievidza v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Vtáčnik, Vysoký Vtáčnik
* Hornonitrianska kotlina, Prievidzská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Vtáčniku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Prievidza
Timotej Kudlička

**Timotej Kudlička** (* 19. august 2003, Močenok) je slovenský profesionálny futbalista, ktorý hrá za Spartak Trnava, na hosťovaní z Dynomo Malženice, ako útočník alebo ofenzívny stredopoliar.

## Klubová kariéra
### Žilina B
Kudlička odohral svoj prvý profesionálny zápas proti Považská Bystrica pri prehre 3:2, 12. augusta 2022. 12. júna 2024 bolo oznámené, že opúšťa Žilina B.

### Dynamo Malženice
Kudlička nastúpil 1. júla 2024 do Dynamo Malženice. Pri svojom debute za klub dostal červenú kartu pri výhre 2:1 nad FK Humenné. Kudlička strelil svoj prvý gól za Malženice pri výhre 2:0 nad MFK Stará Ľubovňa. Pri výhre 2:1 nad MŠK Púchov strelil dva góly. Vo svojej prvej sezóne za Dynamo Malženice odohral 19 zápasov, strelil 7 gólov a pridal 6 asistencií.

### Spartak Trnava
[náhľad|Timotej Kudlička vo svojom debute za [FC Spartak Trnava|Spartak Trnava.]]
Po dobrých výkonoch Spartaka v predsezónnej príprave bolo oznámené, že Kudlička pôjde do klubu na hosťovanie. Za Spartak debutoval v kvalifikácii Európskej ligy pri prehre 1:0 proti BK Häcken, keď nastúpil ako náhradník za Philipa Azanga v 79. minúte. V 88. minúte mal šancu vyrovnať, ale jeho strela minula bránu.

Na ihrisku sa ukázal v dobrom svetle, zaujal svojím pohybom, agresívnym útokom a technickými schopnosťami.

## Referencie

Kategória:Slovenskí futbalisti
Kategória:Hráči FC Spartak Trnava
Kategória:Futbaloví útočníci
Kategória:Osobnosti z Močenka
Cestoviny s jahodami

**Cestoviny s jahodami** () je jedlo poľskej kuchyne. Pripravuje sa z uvarených cestovín poliatych jahodovo-smotanovou omáčkou. V Poľsku sa jedlo často podáva doma, môže sa jesť na obed alebo ako dezert a často sa podáva v školských jedálňach.

Pôvod cestovín s jahodami nie je známy, ale jahody sa v Poľsku obľúbene konzumujú s podobnými jedlami. V poľskej kuchyni sa jahody môžu pridávať do ryže a polievok alebo sa plnia do pirohov. Cestoviny s jahodami sa zvyčajne jedia v lete, keďže sezóna jahôd trvá od mája do júla. Počas tohto obdobia sú jahody zrelé a lacné. Pre toto jedlo sa ako obzvlášť žiadúce považujú jahody z Kašubska, pretože sú známe svojou kvalitnou chuťou a arómou.

V poľskej kultúre sa cestoviny s jahodami často považujú za comfort food spojené s detstvom. Toto jedlo sa stalo celosvetovo slávnym na Wimbledone 2025, keď poľská tenistka Iga Świąteková povedala, že cestoviny s jahodami sú jedným z jej obľúbených jedál.

## Príprava
Jedlo sa pripravuje rozdrvením, rozmixovaním alebo nasekaním čerstvých jahôd a ich zmiešaním so smotanou. Na dosladenie omáčky sa môže pridať aj cukor alebo med. Omáčka sa potom naleje na uvarené cestoviny a podáva sa. Cestoviny s jahodami sa môžu pripraviť aj s použitím iných mliečnych surovín, ako napríklad crème fraîche, kyslá smotana, jogurt alebo šľahačka. Jedlo sa niekedy zdobí lístkami mäty alebo nakrájanými jahodami.

Variáciou tohto jedla je *cestoviny so syrom a jahodami* (), kde sa pridáva cottage cheese.

## Referencie

## Zdroj

Kategória:Dezerty
Kategória:Cestoviny
Kategória:Ovocné potraviny
Kategória:Poľská kuchyňa
Miroslav Jambor (biatlonista a cyklista)

**Miroslav Jambor** (* 5. jún 1963, Považská Bystrica) je bývalý slovenský paralympijský športovec. Pôsobil v disciplínach para biatlon a para cyklistika. Patrí do kategórie B3, nevidiaci a slabozraký.

## Život
Miroslav Jambor sa narodil 5. júna 1963 v Považskej Bystrici. Žije v obci Dolná Breznica.

## Športová kariéra
Jambor sa zúčastnil viacerých paralympijských hier v rôznych športových disciplínach. Najvýznamnejšie úspechy dosiahol na letnej paralympiáde v Atlante 1996, kde získal striebornú medailu v 200 m tandem šprinte v para cyklistike, a na zimnej paralympiáde v Nagane 1998, kde obsadil druhé miesto v biatlone na 7,5 km mužov v kategórii B3.

## Výsledky
* Atlanta 1996 – 2. miesto, 200 m tandem šprint (para cyklistika)
* Nagano 1998 – 2. miesto, 7,5 km mužov B3 (biatlon)

## Referencie

## Externé odkazy
* Profil na stránke Slovenského paralympijského výboru

Kategória:Slovenskí paralympionici
Kategória:Slovenskí cyklisti
Kategória:Slovenskí biatlonisti
Kategória:Slovenskí strieborní paralympijskí medailisti
Kategória:Medailisti na Letných paralympijských hrách 1996
Kategória:Osobnosti z Považskej Bystrice
Miroslav Jambor

**Miroslav Jambor** môže byť:

* slovenský paralympijský športovec v disciplínach para biatlon a para cyklistika, pozri Miroslav Jambor (biatlonista a cyklista)
* slovenský paralympijský športovec v disciplíne para stolný tenis, pozri Miroslav Jambor (stolný tenista)

Jambor, Miroslav
Škótske vajce

náhľad|Škótske vajcia
náhľad|Škótske vajcia s vajciami varenými namäkko a podávané s omáčkou
**Škótske vajce** (), v Brazílii známe ako **bolovo**, je jedlo pozostávajúce z vareného vajíčka, ktoré je zabalené v mäse. Vajce môže byť uvarené natvrdo aj namäkko. Následne je mäso obalené v strúhanke a pečené alebo fritované. Často sa je v krčmách alebo ako studené občerstvenie pri pikniku.

Názov „bolovo“ sa v Brazílii stal údajne známym po tom, čo televízny seriál *Hermes e Renato* odvysielal svoj vianočný špeciál, v ktorom sa objavil skeč o „nebezpečenstvách Bolova“.

## Pôvod
Existujú rôzne príbehy o pôvode tohto jedla. *The Oxford Companion to Food* uvádza, že po prvýkrát bol tento výraz použitý v roku 1809 v kuchárskej knihe *A New System of Domestic Cookery*, ktorej autorkou bola Maria Rundellová. V tom čase nebolo mäso obalené v strúhanke, hoci v roku 1861 Isabella Beetonová takú možnosť navrhovala. Podľa *The Oxford Companion to Food* Annette Hopová, zaoberajúca sa históriou jedla, v roku 1987 špekulovala nad tým, že inšpiráciou pre vznik škótskych vajec mohli byť indické kofty, ako napríklad [mughalské jedlo *nargesi kofta (narcisové karbanátky)*, v ktorom je tiež varené vajce obalené v korenenom mletom mäse a potom pražené.

Iné zdroje uvádzajú, že toto jedlo bolo vynájdené ve *Fortnum & Mason* na Piccadilly v roku 1738. Podľa *Culinary Delights of Yorkshire* pochádza škótske vajce z Whitby, ktoré leží v anglickom grófstve Yorkshire. To jedlo sa pôvodne pokrývalo skôr rybou pastou ako mäsom. Údajne bolo pomenované po známej reštaurácii William J. Scott & Sons, ktorá ich predávala.

Existuje aj názor, že sa tomuto jedlu predtým hovorilo *scorch (spálené)* vajce, pretože sa varilo na otvorenom plameni, aj keď podľa dochovaných receptov sa vyprážala na bravčovej masti. Ako možný pôvod názvu sa niekedy uvádza aj kulinársky proces zvaný *scotching*, hoci význam tohto výrazu nie je celkom jasný, môže označovať pridanie sardiniek, ale aj obyčajné mletie mäsa. Ďalší zmätok do toho vnáša aj rozsiahly obchod s vajcami zo Škótska v 19. storočí, ktorý niekedy zahŕňal máčenie vajec do vápenného prášku kvôli ich konzervácii. Tento proces sa môže uvádzať ako *scotching*.

## Varianty
Manchesterské vajce sa skladá z nakladaného vajíčka obaleného v zmesi bravčového mäsa a lancashirského čierneho pudingu. Boli vyrobené aj vegetariánske škótske vajcia. V roku 2022 Guinnessova kniha rekordov potvrdila najväčšie vegetariánske škótske vajce na svete, ktoré vážilo 8 341 g.. K jeho výrobe bolo použité pštrosie vajce obalené v hrášku a čedaru. V roku 2020 začala vegetariánske škótske vajcia ponúkať londýnska reštaurácia ocenená michelinskou hviezdou *Harwood Arms*. Tie boli vyrábané z rastlinnej alternatívy mäsa. O rok neskôr zaradil vegánske škótske vajce do svojej ponuky aj obchodný reťazec Tesco.

## Referencie

## Zdroj

Kategória:Britská kuchyňa
Kategória:Škótska kuchyňa
Kategória:Jedlá z vajec
Filmové laboratórium

[náhľad|Filmové laboratórium v [Bavorsko|Bavorsku v roku 1998.]]

**Filmové laboratórium** je podnik slúžiaci pre filmový priemysel, kde technici vyvolávajú a upravujú filmový materiál pre klasickú filmovú produkciu a distribúciu. Materiál je založený na filmovom podklade, ako sú negatívy a pozitívy, čiernobiele a farebné, na rôznych filmových formátoch: 6570 mm, 35 mm, 28 mm, 16 mm, 9,5 mm či 8 mm.

## História
V raných dobách filmového priemyslu sa filmy spracovávali navíjaním na ploché stojany, ktoré sa následne namáčali do nádrží s roztokom. Ako sa filmy predlžovali, tieto metódy sa ukázali byť príliš ťažkopádne.

Laboratóriá mali značnú moc a zodpovednosť. Zodpovednosť pramenila zo skutočnosti, že krehký, jedinečný negatív mal veľkú hodnotu – na rozdiel od dneška neexistoval spôsob, ako zálohovať nevyvolané snímky. Laboratóriá mohli byť obvinené z nekvalitných výsledkov, aj keď chyba mohla vzniknúť na strane kamery.

V súčasnosti je filmových laboratórií málo. Tie, ktoré existujú, sa používajú prevažne na vyvolávanie negatívov, ktoré sa okamžite skenujú do digitálneho formátu. Keďže takmer všetka postprodukčná produkcia je v súčasnosti digitálna, tvorba na 35 mm film je minimálna.

## Referencie

## Literatúra
* 

## Iné projekty

## Externé odkazy
* Filmlabs

## Zdroj

Kategória:Filmová terminológia
Kategória:Filmová produkcia
Paola Krum

**Andrea Paola Krumová** (* 21. jún 1970, Buenos Aires, Argentína) je argentínska herečka, speváčka a režisérka.

Na Slovensku je známa najmä svojím účinkovaním v telenovele *[[Divoký anjel]]* ako Florencia Rizzo. Objavila sa aj v telenovele *[[Manuela]]*.

## Osobný život
V roku 2005 začala tvoriť pár s hercom Joaquínom Furrielom, ktorého spoznala počas účinkovania v divadelnej hre *[[Sen noci svätojánskej]]*. Neskôr si spolu zahrali v telenovele *Montecristo*. V roku 2008 sa im narodila dcéra Eloísa. Po siedmich rokoch vzťahu sa v roku 2011 rozišli.

## Filmografia

### Divadlo

### Televízia

### Film

## Referencie

## Iné projekty

## Externé odkazy
* 
* 
* Paola Krum na Instagrame

Kategória:Argentínske televízne herečky
Kategória:Argentínske filmové herečky
Kategória:Argentínske divadelné herečky
Kategória:Osobnosti z Buenos Aires
Furúcu-sando

**Furúcu-sando** (, ) je druh sando (japonského sendviča) so šľahačkou a čerstvým ovocím podľa chuti (jahodami, mangom, kiwi, broskyňami atď.), ktoré sú uzavreté medzi dvoma plátkami japonského mliečneho chleba šokupan alebo iného mliečneho chleba.

## História
Zdá sa, že furúcu-sando vznikol počas obdobia Edo v Tokiu alebo Kjóte, keď sa v Japonsku otvorili úplne prvé obchody s ovocím. Predpokladá sa, že ovocie sa stalo bežnou ingredienciou sendvičov v kjótskych kaviarňach vďaka neustálemu prísunu ovocia zo susedných prefektúr, ako je prefektúra Jamanaši, alebo z blízkych miest, ako sú Osaka a Kóbe. Iné správy naznačujú, že obchod s ovocím Sembikiya, ktorý bol otvorený v Tokiu v roku 1834, vynašiel furúcu-sando po tom, čo tam samuraj Benzo Óšima začal predávať čerstvé ovocie, čím sa z neho stalo obľúbené jedlo v budúcom japonskom hlavnom meste. 

V roku 1961 pekáreň Furenpan ako prvá začala vyrábať trojuholníkové furúcu-sando, aby bolo vidieť plnku a ľahšie sa jedli. Popularitu trojstranných ovocných sendvičov obzvlášť podporili v roku 1964 olympijské hry v Japonsku, počas ktorých sa ovocné sendviče v tomto tvare predávali verejnosti. 

Furúcu-sando, ktorý bol mnoho rokov luxusným jedlom, sa teraz podáva v obchodoch s potravinami a kaviarňach po celom Japonsku.

## Referencie

## Zdroj

Kategória:Japonská kuchyňa
Kategória:Dezerty
Kategória:Ovocné potraviny
Päsť

[náhľad|[Prezident Spojených štátov amerických|Americký prezident Donald Trump ukazujúci päsť na znamenie sily a odhodlania.]]

**Päsť** je označenie pre podobu ruky, pri ktorej sú jej prsty ohnuté a zároveň zovreté smerom dovnútra proti dlani. Symbol päste je využívaný najmä ľuďmi, pri iných druhoch živočíchov je využívaný len výnimočne; dôvodom pre to je najmä skutočnosť, že väčšina ostatných druhov živočíchov má výrazne dlhšiu dlaň a prsty v kontraste s dĺžkou ich palca; symbol päste teda nie sú schopní urobiť vôbec alebo len v obmedzenej miere.

Existujú dva základné typy päsťou; zovretá a otvorená. Na zovretie päste je po zložení prstov smerom proti dlani potrebné ešte zovrieť aj palec, a to približne cez prostredné články prstov. Ďalším variantom päste je potom tzv. otvorená päsť, keď jedinec palec drží smerom do boku od ukazováka a ostatné prsty tak nezviera. Zaťatá päsť je ľuďmi využívaná napríklad ako ventilácia frustrácie či agresie (dochádza k stiahnutiu svalov, na čo sa potom ľudský mozog viac zameria), inokedy môže byť (často protivníkovi) ukázaná ako symbol dominancie alebo všeobecne sily; v takom prípade ide však najmä o zdvihnutú päsť.

Prapôvodným zmyslom využívania zaťatej päsťou je možnosť päsťou udrieť do rôznych predmetov alebo napríklad pomocou päste útočiť na korisť alebo sa naopak brániť predátorom. Päsť je preto ústrednou podstatou bojových umení ako Kung-fu, Karate či Taekwondo. Pri nesprávnom zatnutí päste a následnému úderu môže dôjsť k tzv. Boxerské zlomenine.

Od anglického prekladu slova päsť (*fist*) je odvodená sexuálna praktika zvaná fisting. Ďalším špecifickým výrazom súvisiacim s použitím päste je tzv. fist bump (gesto podobné gestám podania ruky alebo high five).

Slovo päsť sa používa naprieč slovanskými jazykmi.

## Iné projekty

## Zdroj

Kategória:Ruka
Kategória:Gestá
Hlinky

**Hlinky** je vodný tok v pohorí Vtáčnik a v Hornonitrianskej kotline na území okresu Prievidza. Je to ľavostranný prítok Moštenice v povodí Handlovky s dĺžkou približne 7 km a je tokom VI. rádu. 

## Priebeh toku
Potok pramení na severnom okraji pohoria Vtáčnik, v geomorfologickom podcelku Vysoký Vtáčnik, na severných svahoch vrchu Chvojka (), v nadmorskej výške približne  Prameň sa nachádza v lesnom poraste v lokalite Ondrášovo v závere Drlákovej doliny. Spočiatku tečie krátko na sever, následne na severozápad a postupne sa stáča až na západ. Lemuje južný okraj Markušovej () a v lokalite Hlinky priberá významný ľavostranný prítok spod Opáleného vrchu (). Určitý čas svojim korytom tvorí hranicu pohoria Vtáčnik a Hornonitrianskej kotliny a následne pokračuje jej podcelkom Prievidzská kotlina. Preteká severným okrajom bývalej bane v Cigli, napája dvojicu vodných nádrží a podteká železničnú vlečku do banského areálu. Stáča sa severozápadným smerom a okrajom rekreačnej oblasti Púšť pokračuje lokalitou Vlčie kúty. Križuje hlavnú cestu I/9 do Novák a poľnohospodárskou krajinou smeruje k mestu Prievidza. Na južnom okraji priemyselnej časti mesta sa v nadmorskej výške približne  vlieva ľavostranne do Moštenice, prítoku rieky Handlovka. Potok patrí do širšieho povodia rieky Váh. 

Potok pramení a preteká katastrálnym územím mesta Prievidza v okrese Prievidza v Trenčianskom kraji, len v strednej časti tvorí hranicu s územím obce Sebedražie a malým úsekom preteká katastrom tejto obce.

## Referencie

## Pozri aj
* Zoznam vodných tokov v povodí Nitry
* Vtáčnik, Vysoký Vtáčnik
* Hornonitrianska kotlina, Prievidzská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Vtáčniku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Prievidza
Kategória:Sebedražie
Rocky

**Rocky** môže byť:

* prezývka, pozri Rocky (prezývka)
* juhokórejský spevák a rapper, pozri Rocky (spevák)
* pieseň z albumu Dickeyho Leeho, pozri Rocky (pieseň)
* mesto v Oklahome, pozri Rocky (Oklahoma)
* americká filmová séria, pozri Rocky (filmová séria)
* album k filmu z roku 1976, pozri Rocky (album)
* indický film z roku 1981, pozri Rocky (film z roku 1981)
* americký film z roku 1976, pozri Rocky (film z roku 1976)
* americký film z roku 1948, pozri Rocky (film z roku 1948)
* videohra z roku 2002, pozri Rocky (videohra z roku 2002)
* videohra z roku 1987, pozri Rocky (videohra z roku 1987)
Koleso šťastia (album)

***Koleso šťastia*** je prvý štúdiový album slovenského rapera Bekima, ktorý vyšiel 25. februára 2015. Na albume sa nachádzajú spolupráce s rapermi Separom, Dame, Elpé, skupinou Medial Banana a ďalšími. 
## Zoznam skladieb

## Referencie

## Externé odkazy
* ''Bekim – Koleso šťastia'' na Discogs

Kategória:Debutové albumy
Kategória:Hudobné albumy z 2015
Fotofosforylácia

vpravo|bezrámu|546x546bod
**Fotofosforylácia** (tiež **fotosyntetická fosforylácia**) je fosforylácia, ktorá prebieha vo fotosyntetizujúcich organizmoch eukaryotického aj prokaryotického typu. Fotofosforylácia je napojená na elektróny prenášajúci reťazec v tylakoidovej membráne chloroplastov, resp. v cytoplazmatickej membráne prokaryotov. 

Na rozdiel od elektróny prenášajúcich reťazcov u heterotrofov (i.e. oxidačnej fosforylácie), autotrofy získavajú energiu pre elektróny transportované elektróny prenášajúcim reťazcom mechanizmom absorpcie kvanta elektromagnetického žiarenia. Za absorpciu svetla zodpovedajú fotosystémy, čo sú integrálne membránové proteíny, ktorých kofaktorom je chlorofyl. Chlorofyl je komplexná zlúčenina s centrálnym horečnatým iónom a ligandom, ktorý absorbuje fotóny a ionizáciou uvoľňuje elektróny pre elektróny prenášajúci reťazec. Fotofosforylácia podobne ako oxidačná fosforylácia využíva elektróny prenášajúci reťazec, ktorý energiu elektrónov využíva na pumpovanie protónov cez membránu za vzniku transmembránového potenciálu, ktorý sa využije na syntézu ATP pomocou ATPázy. U eukaryotov sa protóny pumpujú do lumena tylakoidov, u prokaryotov do extracelulárneho priestoru.

Na rozdiel od oxidačnej fosforylácie, elektróny potrebné v procese fotofosforylácie sú získané v nízkoenergetickej forme z vody. Energiu získajú až excitáciou a následnou ionizáciou chlorofylu.

## Referencie


## Pozri aj

* fotosyntéza
* chlorofyl
* chloroplast
* tylakoid
* excitácia
* ionizácia
* oxidačná fosforylácia
* substrátová fosforylácia
* fosforylácia

Kategória:Fotosyntéza
Kategória:Chemické reakcie
Kategória:Biochemické reakcie
Šimunovský potok

**Šimunovský potok** je potok v regióne Zemplín v subregióne Horný Zemplín, na území obce Ubľa v okrese Snina v Prešovskom kraji. Nachádza sa v geomorfologickom celku Beskydské predhorie. Ústi do Brusného potoka. Má dĺžku . Rád toku X. 
## Prameň
Pramení v  v lesnom extraviláne na severozápadnom svahu lesa Husťov Studník na území obce Ubľa v okrese Snina v Prešovskom kraji vo vzdialenosti  severne od vrchu Kosmatec s  a zároveň aj od slovensko-ukrajinskej štátnej hranice a južne od intravilánu obce.
## Opis toku
Šimunovský potok tečie od prameňa severným smerom lesným extravilánom obce Ubľa, oblúkom sa postupne skrúca do severozápadného smeru, obmýva juhozápadné úpätie svahu lesa Brusné a v  na území obce Ubľa v lesnom extraviláne ústi do Brusného potoka ako jeho pravostranný prítok. Brusný potok ďalej ústi do vodného toku Stežná.
Šimunovský potok patrí do okresu Snina v Prešovskom kraji. Pramení a ústi na území obce Ubľa. Nachádza sa v geomorfologickom celku Beskydské predhorie v geomorfologickom podcelku Ublianska pahorkatina. Nemá prítoky. 

## Pôvod názvu
Motivácia pomenovacieho procesu vychádzala zrejme z osobného mena *Šimun*, ako miestneho modifikátu osobného mena *Šimon*, rozšíreného o formant *-ovec* a v množnom čísle *-ovci* na označenie príslušníka rodiny. Zo slovného základu *Šimunov-ec* po rozšírení o adjektívnu príponu *-ský* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Šimunovský potok* s významom *potok patriaci rodine Šimunovcov alebo ináč s ňou spájaný* ako súčasť početnej skupiny názvov v slovenskej toponymii, najmä hydronymii. Tento pôvod názvu potvrdzuje aj skutočnosť, že vo vzdialenosti  na sever od centra intravilánu obce Ubľa leží lúka a pasienok *Šimunovo* s rovnakým pôvodom názvu ako vodný tok *Šimunovský potok* ležiaci na juh od centra intravilánu.
Názov vodného toku bol štandardizovaný v roku 1993. V množine slovenskej hydronymie vodných tokov hydronymum Šimunovský potok je jedinečným hydronymom (júl 2025).
## Referencie

Kategória:Vodné toky v okrese Snina
Kategória:Potoky na Slovensku
Kategória:Vodné toky v Beskydskom predhorí 
Kategória:Ubľa
Pokušenie

**Pokušenie**, môže byť:

* televízna relácia, pozri Pokušenie (televízna relácia)
* film z roku 1936, pozri Pokušenie (film z 1936)
* film z roku 2000, pozri Pokušenie (film z 2000)
* film z roku 2003, pozri Pokušenie (film z 2003)
Koleso šťastia

**Koleso šťastia**, môže byť:

* hra, kde si hráč roztočí koleso rozdelené na rôzne sektory. Každý sektor predstavuje nejakú výhru, stratu, alebo výzvu.
* televízna relácia, pozri Koleso šťastia (televízna relácia)
* album rapera Bekima, pozri Koleso šťastia (album)
* album FÍHA tralala
Landsknecht

náhľad|Kresba ''Geschichte des Kostüms'' s vyobrazením odevu od neznámeho umelca.

**Landsknecht** predstavoval nemeckého pešieho žoldniera v čase 15. až 17. storočia. Svoju výzbroj si zaobstarával sám. Ako vojaci pôsobili na území bývalej Svätej ríše rímskej nemeckého národa. Boli vyzbrojení kopijou. Organizovali sa do kompánii či dokonca regimentov. Známi boli vďaka tomu, že sa vyznačovali pestrofarebným oblečením.

## Referencie

## Pozri aj
* Obliehanie Viedne (1529)

## Iné projekty

## Zdroj

Kategória:Rímsko-nemecká ríša
Kategória:Vojenské jednotky
Kategória:Dejiny nemeckého vojenstva
Radovský potok (prítok Ublianky)

**Radovský potok** je potok v regióne Zemplín v subregióne Horný Zemplín, na území obce Ubľa v okrese Snina v Prešovskom kraji. Nachádza sa v geomorfologickom celku Beskydské predhorie. Ústi do Ublianky. Od sútoku zdrojníc po ústie má dĺžku . Rád toku VIII.

## Sútok zdrojníc
Radovský potok sa začína na sútoku zdrojníc v  v lesnom extraviláne na východnom okraji územia obce Ubľa v okrese Snina v Prešovskom kraji vo vzdialenosti  západne od slovensko-ukrajinskej štátnej hranice a  severovýchodne od vrchu *Radovo* s  Severná zdrojnica pramení v  na území Ukrajiny a severovýchodná zdrojnica, omnoho kratšia, pramení v  tiež na území Ukrajiny.

## Opis toku
Radovský potok tečie od sútoku zdrojníc juhozápadným smerom lesným extravilánom premiešaným trvalými trávnymi porastmi východnou časťou územia obce Ubľa, ľavým brehom obmýva úpätie lesa *Dubiny*, pravým brehom obmýva úpätie vrchu *Radovo* s  Skrúca sa do južného smeru, v  priberá ľavostranný prítok Ráztočka, ľavým brehom obmýva úpätie pasienka *Dieliky*, na hranici poľnohospodárskeho extravilánu obmýva dolný okraj intravilánu Uble, v  podteká cestu z Uble do Malého Berezného na Ukrajine, v  na území obce Ubľa v poľnohospodárskom extraviláne ústi do Ublianky ako jej ľavostranný prítok. Ublianka ďalej ústi na území Ukrajiny do vodného toku Uh. Radovský potok patrí do okresu Snina v Prešovskom kraji. Začína sa a ústi na území obce Ubľa. Nachádza sa v geomorfologickom celku Beskydské predhorie v geomorfologickom podcelku Ublianska pahorkatina. Má jediný prítok Ráztočka.

## Pôvod názvu
Motivácia pomenovacieho procesu vodného toku *Radovský potok* vychádzala z názvu vrchu *Radovo* s , úpätím ktorého vodný tok preteká. Zo slovného základu *Radov-o* po rozšírení o adjektívnu príponu *-ský* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Radovský potok* s významom *potok pretekajúci úpätím vrchu Radovo* ako súčasť početnej skupiny názvov v slovenskej toponymii, najmä hydronymii. Názov vrchu *Radovo* má pôvod v domácej podobe slovanského predkresťanského osobného mena *Rad(o)van, Rad(o)mír, Radoslav, Radislav, Radivoj* čiže *Rado*, ktorá bola rozšírená o privlastňovací atribút v strednom gramatickom rode *-vo*. Názov vodného toku bol štandardizovaný v roku 1990. V množine slovenskej hydronymie vodných tokov hydronymum *Radovský potok* nie je jedinečným hydronymom, (júl 2025); na Slovensku je ešte jeden vodný tok s týmto štandardizovaným názvom: Radovský potok (prítok Zadnej vody) v obci Demänovská Dolina v okrese Liptovský Mikuláš.

## Referencie

Kategória:Vodné toky v okrese Snina
Kategória:Potoky na Slovensku
Kategória:Vodné toky v Beskydskom predhorí 
Kategória:Ubľa
Baktériorodopsín

**Baktériorodopsín** je protónová pumpa v cytoplazmatickej membráne extrémofilných halofilných fotosyntetizujúcich archeónov, ktorá obsahuje ako kofaktor retinál kovalentne navizaný na lyzínový zvyšok apoenzýmu. Na rozdiel od elektróny transportujúceho reťazca v tylakoidoch chloroplastov eukraryotov,  baktériorodopsín absorbuje svetlo a konformačná zmena kofaktora zmení konformáciu enzýmu tak, že prenesie protón, *i.e.* nie je napojený na elektróny transportujúci reťazec. Najlepšie preskúmaným baktériorodopsínom je baktériorodopsín z archebaktérie *[[Halobacterium halobium]]*. Baktériorodopsín bol objavený v archebaktérii *[[Halobacterium salinarum]]*.

Baktériorodopsín má sedem transmembránových α-helixov, ktoré sa označujú A, B, C, D, E, F a G. Na lyzínový bočný reťazec α-helixu G sa viaže svojou aldehydovou skupinou rodopsín za vzniku Schiffovej bázy (aldimínu). Retinál je orientovaný priečne vzhľadom na membránu.

## Mechanizmus pumpáže protónov
vpravo|bezrámu|494x494bod
Baktériorodopsín je najlepšie preskúmavou protónovou pumpou. Na pumpovaní protónov sa nepodieľajú len bočné reťazce kyslých aminokyselín a dusík aldimínu, ale aj molekuly vody, ktoré sú integrálnou súčasťou baktériorodopsínu.

## Referencie

## Pozri aj
* protónová pumpa
* proteorodopsín
* xantorodopsín
* halorodopsín

Kategória:Archeóny
Kategória:Transportné bielkoviny
Kategória:Membránové bielkoviny
Kategória:Fotosyntéza
Pokušenie (televízna relácia)

***Pokušenie*** bola súťažná televízna relácia, ktorú vysielala TV Markíza od 2. septembra 1996 – 22. decembra 2006. Išlo o súťažný kvíz, vysielaný denne o 16:35. Pokušenie vychádza zo známeho amerického kvízového formátu *[[Jeopardy!]]*.

S reláciou bol spojený najmä Michal Ďuriš, ktorý ju moderoval približne 7 rokov od začiatku jej vysielania. Neskôr ho vystriedal Dodo Dúbravský a s ním sa zmenila aj relácia. Vznikla nová scéna, nová zvučka a objavili sa aj drobné zmeny v pravidlách.

Do začiatku roku 2005 mala relácia za sebou tisíc vydaní a dokopy niečo viac ako 26-tisíc odvysielaných minút.

## Pravidlá súťaže a výhra
Samotná hra sa od vynovenia relácie výrazne nezmenila. Pre hráčov to však ponúklo možnosť viac taktizovať. Súťažiaci mali v hre k dispozícii 27 otázok z 9 tematických okruhov. V prvom kole za správne zodpovedanú otázku mali súťažiaci možnosť získať 1000, 2000 a 3000 korún. V druhom kole bola odmena za správnu odpoveď 2000, 4000, alebo 6000 korún. V hre bolo niekoľko bonusov v podobe tajomstva pri otázke. Vo finále sa ocitli tí hráči, ktorí v ňom mali čo staviť. Teda ich kontá boli kladné. Mohli teda staviť celú svoju nahranú čiastku alebo jej určitú časť a vybrať si finálovú otázku: kto je to?, čo je to?, alebo kde je to? Víťazom hry sa tak mohol stať aj hráč, ktorý pred finále nebol na prvom mieste, ale podarilo sa mu po zodpovedaní finálovej otázky predbehnúť súpera, ktorý stavil menej, alebo neuhádol finálovú otázku. Víťaza v závere hry moderátor "pokúšal" a ponúkal mu tieto možnosti: odniesť si vecnú výhru v niekoľkých cenových hladinách, alebo postúpiť do ďalšej hry. Ak súťažiaci vyhral päť hier po sebe, alebo jeho konto prekročilo 200 000 korún, vyhral osobný automobil. Počas celej histórie tejto relácie sa majiteľmi auta stalo celkovo 8 hráčov.

## Účinkujúci
* Michal Ďuriš
* Dodo Dúbravský

## Referencie

## Externé odkazy
* 

Kategória:Televízne relácie TV Markíza
Kategória:Televízne súťaže
Hodina pravdy (televízna relácia)

***Hodina pravdy*** bola televízna relácia, ktorú vysielala TV Markíza v rokoch 2003 – 2007. Moderovali ju Iveta Malachovská, ktorú ku koncu vysielania relácie vystriedala Andy Timková. 

Relácia bola slovenskou adaptáciou pôvodne japonského formátu *[[Happy Family Plan]]*. V programe súťažili rodiny o svoje vysnívané vecné ceny, ktoré si na začiatku určili.

Súťažiace rodiny alebo ich vybraní členovia mali za úlohu zvládnuť náročnú vedomostnú či zručnostnú výzvu. Každý rodinný tím mal presne týždeň na to, aby sa v zadanej úlohe, ktorá im bola predstavená v prvý natáčací deň, zdokonalil. Na samotné plnenie úlohy bol určený časový limit. Počas prípravného týždňa mali súťažiaci možnosť trénovať – aj s použitím prípadných pomôcok. Ďalší člen rodiny v zmysle pravidiel jeho prípravu nakrúcal na kameru.

Po týždni súťažiacim nastala Hodina pravdy v televíznom štúdiu, pri ktorej musel jeden z členov tímu alebo aj celý tím v prípade skupinovej úlohy predviesť, ako zadanú úlohu zvládne.

Pri prihlasovaní sa do súťaže každý člen rodiny uviedol, akú cenu chce v prípade úspechu v súťaži získať. Ak sa podarilo súťažnú úlohu úspešne splniť, otvorila sa celému rodinnému tímu cesta k nimi uvedeným cenám. Medzi výhry patrili najmä vecné ceny – napríklad domáce spotrebiče, vybavenie domácnosti, ale aj netradičné ceny ako celoročná zásoba minerálnej vody alebo exotické dovolenky.

Formát štartoval v septembri 2003 ako dvojtýždenník, od septembra 2006 sa zmenila jeho periodicita na mesačník a jeho vysielací čas sa presunul z nedeľného prime-time na pondelok. Reláciu Markíza vyrábala v spolupráci s produkčnou spoločnosťou Maya. V poslednej vysielacej sezóne dosahovala *Hodina pravdy* trhové podiely od 36 do 40%. Napriek dobrej sledovanosti bola relácia zrušená pre neefektívne vysoké finančné náklady na výrobu. Posledné vydanie bolo odvysielané koncom marca 2007.

V Česku vysielala adaptáciu formátu pod rovnakým názvom Česká televízia na stanici ČT1.

## Moderátori
* Iveta Malachovská
* Andy Timková

## Referencie

## Externé odkazy
* 

Kategória:Televízne relácie TV Markíza
Kategória:Televízne súťaže
Hodina pravdy

**Hodina pravdy**, môže byť:

* album skupiny Elán, pozri Hodina pravdy (album)
* slovenská televízna relácia, pozri Hodina pravdy (televízna relácia)
* česká televízna relácia pozri Hodina pravdy (česká televízna relácia)
* český film z roku 1977, pozri Hodina pravdy (film z 1977)
* český film z roku 2000, pozri Hodina pravdy (film z 2000)
* americký kriminální film z roku 2002, pozri Hodina pravdy (film z 2002)
* česká divadelná hra, pozri Hodina pravdy (divadelná hra)